Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 160/13)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Εύβοια” (Evia)

PGI-GR-A1559-AM01

Tiedonannon päivämäärä: 18.1.2022

HYVÄKSYTYN MUUTOKSEN KUVAUS JA PERUSTELUT

1. Viinien aistinvaraisten ominaisuuksien parantaminen

Perustelu: Ehdotetulla muutoksella parannetaan ja laajennetaan viinien aistinvaraisten ominaisuuksien kuvausta, jotta kuluttajat saavat tarkemman tuotekuvauksen.

Muutoksia on tehty osioihin ”Viinin/viinien kuvaus” ja ”Yhteys maantieteelliseen alueeseen” lisäämällä tietoja otsakkeeseen ”Tuotetta koskevat yksityiskohtaiset tiedot”.

2. Viognier-rypälelajikkeen ja vaalean Muscat-rypälelajikkeen lisääminen missä tahansa suhteessa valkoviinin (kuiva, puolikuiva, puolimakea, makea) lajikekoostumukseen

Perustelu: Nämä lajikkeet soveltuvat erittäin hyvin tälle alueelle, ja niitä viiniyttämällä on saatu laadukkaita viinejä.

Aiemmin ja hiljattain tehdyissä Viognier-lajikkeen ja vaalean Muscat-lajikkeen koeistutuksissa sekä yhteistyössä Ateenan maatalouskorkeakoulun kanssa toteutetussa viiniyttämisessä on saatu aikaan erinomaisia viinejä ja ominaisuuksia, joiden voidaan katsoa johtuvan alueen viinitarhojen erityispiirteistä. Nämä lajikkeet ovat sopeutuneet hyvin paikallisiin kasvuolosuhteisiin. Viognier- ja Vidiano-rypälelajikkeista sekä vaaleasta Muscat-rypälelajikkeesta valmistettujen valkoviinien ominaisuudet vastaavat Euboia (SMM) -viinien teknisessä asiakirjassa kuvailtujen valkoviinien ominaisuuksia ja korostavat näiden viinien ominaispiirteitä.

Vaalea Muscat-lajike tuottaa väriltään kirkkaan kellanvihreän viinin, jossa on kullanvärisiä vivahteita. Viinin tuoksu on monivivahteinen, ja siinä on hedelmien ja tuoreen rypäleen, sitruunan, appelsiinin ja muiden sitruspuiden kukkien, ruusun terälehtien ja hunajan aromeja. Sen runko on täyteläinen ja hedelmäinen, ja siinä on sitruunaista hapokkuutta ja pitkä jälkimaku.

Viognier-lajike tuottaa väriltään kirkkaan kellanvihreän viinin, jossa on vihreästä kullanväriseen vaihtelevia vivahteita. Viinin tuoksu on ilmeikäs, ja siinä on voimakkaita sitrushedelmien, luumarjojen ja trooppisten hedelmien aromeja, joita kehystävät sitruunan- ja appelsiininkukat. Sen runko on runsas, täyteläinen ja hedelmäinen, ja siinä on tasapainoinen hapokkuus ja pitkä, monivivahteinen ja täyteläinen jälkimaku.

Näiden lajikkeiden avulla voidaan myös tuottaa valkoviinejä (kuiva, puolikuiva, puolimakea ja makea), jotka vastaavat nykyisiin kuluttajatrendeihin ja joilla on erityistä kaupallista potentiaalia. Niitä voidaan viiniyttää joko yksin tai yhdessä alueella kasvatettujen muiden suositeltujen valkoisten lajikkeiden (Savatiano, Assyrtiko, Roditis) kanssa.

3. Viognier-rypälelajikkeen lisääminen punaviinin (kuiva, puolikuiva, puolimakea, makea) lajikekoostumukseen ja prosenttiosuutta koskeva selvennys

Euboia (SMM) -punaviinien (kuiva, puolikuiva, puolimakea, makea) tuottamisessa käytetään seuraavien rypälelajikkeiden rypäleitä missä tahansa suhteessa: Mandilaria (Kountoura Mavri), Vradyano, Agiorgitiko, Liatiko, Karampraimis, Ritino, Cabernet Sauvignon, Syrah, Grenache rouge ja Merlot. Viognier-lajiketta voidaan käyttää yhdessä muiden lajikkeiden kanssa siten, että sen osuus on enintään kymmenen prosenttia.

Perustelu: Sanat ”missä tahansa suhteessa” on lisätty tuotteen lajikekoostumuksen selventämiseksi. Lisäämällä Viognier-lajike voidaan tuottaa viinejä, joiden happopitoisuudet ovat alhaisempia, ja parantaa siten Euboia (SMM) -viinien laatua. Kun valkoista Viognier-lajiketta kasvatetaan ja viiniytetään yhdessä punaviinin valmistukseen hyväksyttyjen punaisten lajikkeiden kanssa, se saa ylikypsien kuivattujen tummien marjojen ominaisuuksia, joihin yhdistyvät rouhea hapokkuus, täyteläisen runsas runko, vankka rakenne ja pehmeät, samettiset tanniinit, koska Viognier-lajike on sadonkorjuupäivänä ylikypsä.

4. Sanojen ”missä tahansa suhteessa” lisääminen roseeviinin (kuiva, puolikuiva, puolimakea, makea) lajikekoostumukseen

Perustelu: Sanat ”missä tahansa suhteessa” on lisätty tuotteen lajikekoostumuksen selventämiseksi.

5. Vradyano-lajikkeen lisääminen yhtenäiseen asiakirjaan

Vradyano-lajike on lisätty yhtenäiseen asiakirjaan kaikkien viinien osalta. Se on jäänyt pois epähuomiossa, vaikka se on sisältynyt tuote-eritelmään.

6. Viinitarhojen sijaitsemista yli kymmenen metrin korkeudessa koskevan vaatimuksen poistaminen

Seuraava kohta:

”Euboia (SMM) -viinien tuottamiseen tarkoitettu rajattu alue on Euboian alueyksikön (entinen prefektuuri) hallinnollisten rajojen sisäpuolella sijaitseva alue.”

Perustelu: Euboian saaren kasvuympäristön ominaisuuksiin (”terroir”) vaikuttavat osittain saaristoluonne ja osittain vuoristomaisema. Viinitarhat ovat perinteisesti ulottuneet meren rannasta kolmen suuren vuoren (Dirfi, Telethrio ja Ohi) juurelle. Lähellä merta sijaitsevissa viinitarhoissa tuotetulla viinillä on samat laatuominaisuudet kuin kymmenen metrin korkeudessa tai jopa sisämaassa sijaitsevissa viinitarhoissa tuotetuilla viineillä, koska merituulet pyyhkäisevät niiden läpi matkallaan sisämaahan ja kääntyessään takaisin vuorten muodostamaan luonnolliseen esteeseen törmättyään. Euboian alueyksikön hallinnollisten rajojen sisäpuolella sijaitsevissa viinitarhoissa viljellyistä rypäleistä tuotetun viinin olisi oltava oikeutettu käyttämään Euboia (SMM) -merkintää.

Osiota ”Rajattu alue” on muutettu.

7. Euboia (SMM) -viinin teknisen asiakirjan päivittäminen

Teknisten asiakirjojen päivittämiseksi tuote-eritelmään ja yhtenäiseen asiakirjaan on tehty seuraavat muutokset:

a) osiossa ”Yhteys maantieteelliseen alueeseen” olevaa kuvausta on parannettu;

b) kansallisia säännöksiä, jotka koskevat suojatun alkuperänimityksen (SAN) tai suojatun maantieteellisen merkinnän (SMM) saaneisiin viineihin sovellettavia vaatimuksia ja niiden valvontaa, on lisätty ja korvattu; ja

c) toimivaltaisten valvontaelinten yhteystietoja on muutettu.

Muutoksia on tehty kohtiin ”Yhteys maantieteelliseen alueeseen”, ”Sovellettavat vaatimukset” ja ”Valvonta – valvontaelinten ja -organisaatioiden yhteystiedot”.

YHTENÄINEN ASIAKIRJA

1. Nimi/nimet

Εύβοια (Evia)

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

—

1. Kuiva valkoviini

LYHYT KIRJALLINEN KUVAUS

Ulkonäkö: vaalean sitruunanvihreä väri.

Tuoksu: aromikirjossa on päärynän, vihreän omenan, melonin, ananaksen, mangon, aprikoosin ja valkomaltoisen persikan voimakkaita aromeja.

Maku: raikkaan sitruunainen suutuntuma; jälkimaku hedelmäinen. Kun viinissä on Sauvignon Blanc-, Viognier- tai Malagouzia-rypälelajikkeita, sen tuoksu on voimakas ja siinä on greipin, limetin, mangon, passiohedelmän ja sitruunaruohon aromeja sekä kasvillisuuden ja vastaleikatun ruohon vivahteita. Suussa runsas ja hedelmäinen, voimakkaan hapokas ja jälkimaultaan monivivahteinen.

— Kokonaisalkoholipitoisuus vähintään: 11,5 tilavuusprosenttia

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): enintään 9,0

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 4 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 200

2. Puolikuiva valkoviini

LYHYT KIRJALLINEN KUVAUS

Ulkonäkö: vaalean kullankeltainen väri, jossa on vihreitä vivahteita.

Tuoksu: aromikirjossa on ruusun, litsin, pippurin, mintun, inkiväärin, karamellisoidun sokerin ja mausteiden voimakkaita aromeja.

Maku: runsas ja täyteläinen suutuntuma, jossa on voimakkaita kukkaisaromeja ja mausteita. Tasapainoinen hapokkuus antaa miellyttävän vastakohdan täyteläiselle suutuntumalle ja saa aikaan pitkän jälkimaun.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 4,5 – enintään 17,5

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 12 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia.

— Rikkidioksidipitoisuus on enintään 250 milligrammaa litraa kohti valkoviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

3. Puolimakea valkoviini

LYHYT KIRJALLINEN KUVAUS

Ulkonäkö: kellanvihreä väri, joka saattaa vanhentamisen seurauksena muuttua keskivoimakkaan kullankeltaiseksi.

Tuoksu: aromikirjo on monivivahteinen; siinä on melonin, ananaksen, persikan, aprikoosin ja sitruspuiden kukkien vivahteita.

Maku: hedelmäinen suutuntuma, jossa on samoja aromeja kuin tuoksussa. Keskitäyteläinen.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 12,5 – enintään 45

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 250 milligrammaa litraa kohti valkoviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

4. Makea valkoviini

LYHYT KIRJALLINEN KUVAUS

Ulkonäkö: kirkkaan kullankeltainen väri.

Tuoksu: aromikirjossa on ruusun, hunajan, appelsiininkukan ja yrttien monivivahteisia tiivistyneitä aromeja, joissa on kermatoffeen vivahteita. Aromit kehittyvät vanhentamisen seurauksena, ja niissä on rusinaa, makeita mausteita, suklaata, karamellisoitua sokeria ja hasselpähkinää.

Maku: hyvän hapokkuuden tukema melko makea suutuntuma; ruusun, hunajan, persikan, karamellisoidun sokerin ja voin erittäin voimakkaita aromeja.

– Luonnollinen vähimmäisalkoholipitoisuus: 11,0 tilavuusprosenttia

— Samettinen suutuntuma ja hyvärakenteinen, pitkä jälkimaku.

— Kokonaissokeripitoisuus (g/l): vähintään 45

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 250 milligrammaa litraa kohti valkoviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

5. Kuiva punaviini

LYHYT KIRJALLINEN KUVAUS

Ulkonäkö: syvän rubiininpunainen väri, jossa on violetteja vivahteita; saattaa muuttua viinin vanhetessa punaiseksi tai tiilenpunaiseksi.

Tuoksu: aromikirjossa on luumun, kirsikan, hapankirsikan, mulperimarjan, aprikoosin, mausteiden ja pippurin voimakas, monivivahteinen bukee ja tasapainoisia tynnyrin luomia aromeja.

Maku: runsas ja mausteinen suutuntuma; samettiset tanniinit ja hyvä hapokkuus. Samettinen suutuntuma ja pitkä jälkimaku.

— Kokonaisalkoholipitoisuus vähintään: 12,0 tilavuusprosenttia

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): enintään 9,0

— Enimmäishappopitoisuus: 7,0 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 4 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,0 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/l) 150

6. Puolikuiva punaviini

LYHYT KIRJALLINEN KUVAUS

Ulkonäkö: syvän rubiininpunainen väri, jossa on violetteja vivahteita; saattaa muuttua viinin vanhetessa punaiseksi tai tiilenpunaiseksi.

Tuoksu: aromikirjossa on mulperimarjaa, luumua, kirsikkaa ja mansikkaa.

Maku: keskitäyteläinen, hieman makea, hennot tanniinit. Keskipitkä maku.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 4,5 – enintään 17,5

— Enimmäishappopitoisuus: 7,0 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 12 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia.

— Rikkidioksidipitoisuus on enintään 200 milligrammaa litraa kohti punaviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,0 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/l) 200

7. Puolimakea punaviini

LYHYT KIRJALLINEN KUVAUS

Ulkonäkö: syvän rubiininpunainen väri, jossa on violetteja vivahteita; saattaa muuttua viinin vanhetessa punaiseksi tai tiilenpunaiseksi.

Tuoksu: aromikirjossa on mulperimarjaa, luumua, kirsikkaa ja mansikkaa.

Maku: keskitäyteläinen, selkeästi erottuva makeus. Melko makea jälkimaku.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 12,5 – enintään 45

— Enimmäishappopitoisuus: 7,0 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 200 milligrammaa litraa kohti punaviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 3,5 Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/l) 200

8. Makea punaviini

LYHYT KIRJALLINEN KUVAUS

Ulkonäkö: syvän rubiininpunainen väri, jossa on violetteja vivahteita; saattaa muuttua viinin vanhetessa punaiseksi tai tiilenpunaiseksi.

Tuoksu: aromikirjossa on luumun, mulperimarjan, hapankirsikan, tumman suklaan ja vaniljan monivivahteisia aromeja.

Maku: makea suutuntuma, pehmeät tanniinit, hyvä hapokkuus sekä luumun, mustikka- ja kirsikkahillon ja vaniljan aromeja. Pitkä, makea jälkimaku.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 45

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 200 milligrammaa litraa kohti punaviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,0 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/l) 200

9. Kuiva roseeviini

LYHYT KIRJALLINEN KUVAUS

Ulkonäkö: keskivoimakkaasta lohenpunaisesta voimakkaaseen ruusunpunaiseen vaihteleva laaja värivalikoima, jossa on violetteja vivahteita.

Tuoksu: aromikirjossa on mansikkaa, granaattiomenaa ja kuulasmarjaista kirsikkaa.

Maku: raikas ja hedelmäinen suutuntuma, jossa mansikan ja granaattiomenan aromeja; raikas hapokkuus, jossa on paprikan mausteinen aromi. Pitkä jälkimaku.

— Kokonaisalkoholipitoisuus vähintään: 11,5 tilavuusprosenttia

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): enintään 9,0

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 4 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 200

10. Puolikuiva roseeviini

LYHYT KIRJALLINEN KUVAUS

Ulkonäkö: keskivoimakkaasta lohenpunaisesta voimakkaaseen ruusunpunaiseen vaihteleva laaja värivalikoima, jossa on violetteja vivahteita.

Tuoksu: aromikirjossa on mansikkaa ja kirsikkaa.

Maku: suussa raikas ja hedelmäinen, mansikan aromeja ja kevyen makea. Keskipitkä maku.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 4,5 – enintään 17,5

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Jos sokeripitoisuus on suurempi kuin 12 g/l, sovelletaan komission asetuksen (EU) 2019/33 liitteessä III olevassa B osassa vahvistettuja vaatimuksia.

— Rikkidioksidipitoisuus on enintään 250 milligrammaa litraa kohti roseeviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

11. Puolimakea roseeviini

LYHYT KIRJALLINEN KUVAUS

Ulkonäkö: keskivoimakkaasta lohenpunaisesta voimakkaaseen ruusunpunaiseen vaihteleva laaja värivalikoima, jossa on violetteja vivahteita.

Tuoksu: aromikirjossa on mansikkaa ja kirsikkaa.

Maku: raikas ja hedelmäinen suutuntuma, jossa on mansikan aromeja ja hyvä makeus. Keskipitkä maku.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 12,5 – enintään 45

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 250 milligrammaa litraa kohti roseeviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

12. Makea roseeviini

LYHYT KIRJALLINEN KUVAUS

Ulkonäkö: keskivoimakkaasta lohenpunaisesta voimakkaaseen ruusunpunaiseen vaihteleva laaja värivalikoima, jossa on violetteja vivahteita.

Tuoksu: aromikirjossa on mansikkaa ja kirsikkaa.

Maku: hedelmäinen ja makea suutuntuma, jossa on mansikan aromeja. Keskipitkä maku.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 45

— Enimmäishappopitoisuus: 7,5 g/l viinihappona ilmaistuna

— Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

— Rikkidioksidipitoisuus on enintään 250 milligrammaa litraa kohti roseeviineissä, joiden sokeripitoisuus glukoosin ja fruktoosin summana ilmaistuna on vähintään 5 grammaa litraa kohti (komission delegoidun asetuksen (EU) 2019/934 liitteessä I olevassa B osassa säädetyn poikkeuksen mukaisesti). Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/l) 250

5. Viininvalmistusmenetelmät

5.1. Erityiset viininvalmistusmenetelmät

1. Punaviinin valmistus

Viininvalmistusta koskevat rajoitukset

Euboia (SMM) -punaviini valmistetaan perinteisillä punaviinin valmistusmenetelmillä. Kun viiniin lisätään enintään kymmenen prosenttia Viognier-lajiketta, se viiniytetään yhdessä muiden lajikkeiden kanssa käyttämällä perinteisiä punaviinin valmistusmenetelmiä.

2. Roseeviinin valmistus

Viininvalmistusta koskevat rajoitukset

Euboia (SMM) -roseeviinin tuotannossa käytetään uusinta roseeviininvalmistusteknologiaa; alkoholikäymisen aikana lämpötila saa olla enintään 20 °C.

3. Viinien valmistuksessa käytettävät erityiset valmistusmenetelmät

Erityinen viininvalmistusmenetelmä

Puolikuivan, puolimakean ja makean viinin valmistuksessa viinin makeuttaminen on sallittua sovellettavien säännösten mukaisesti (komission delegoidun asetuksen (EU) 2019/934 liitteessä I oleva D osa).

4. Viiniköynnöksen kasvatustavat

Viljelykäytäntö

Viiniköynnösten leikkauksessa käytetään kannusleikkausta (cordon tai gobelet), ja leikkausmenetelmä valitaan lajikkeen perusteella.

5. Valkoviinin valmistus

Viininvalmistusta koskevat rajoitukset

Euboia (SMM) -valkoviinin tuotannossa käytetään uusinta valkoviininvalmistusteknologiaa; alkoholikäymisen aikana lämpötila saa olla enintään 20 °C.

5.2. Enimmäistuotokset

1. Enimmäistuotos hehtolitroina lopputuotetta hehtaaria kohden

96 hehtolitraa hehtaaria kohden

2. Enimmäistuotos kilogrammoina rypäleitä hehtaaria kohden

12 000 kg rypäleitä hehtaaria kohden

6. rajattu maantieteellinen alue

Euboia (SMM) -viinien tuottamiseen tarkoitettu rajattu alue on Euboian alueyksikön (entinen prefektuuri) hallinnollisten rajojen sisäpuolella sijaitseva alue.

7. Pääasiallinen rypälelajike / pääasialliset rypälelajikkeet

Cabernet Sauvignon N

Grenache Blanc B

Grenache Rouge N

Merlot N

Sauvignon Blanc B

Syrah N

Viognier B

Agiorgitiko N

Aidani Aspro B

Vradyano N

Karampraimis N

Liatiko N

Malagouzia B

Mandilaria Aspri B

Monemvassia B – Monovassia, Monomvassitiko

Moshato Aspro B

Moschofilero N – Mavrofilero

Ritino N

Roditis Rs – Alepou

Savatiano Β – Doumprena Aspri, Kountoura Aspri, Perachoritiko, Sakeiko

8. Yhteyden/yhteyksien kuvaus

8.1. Historialliset, kulttuuriset, sosiaaliset ja taloudelliset yhteydet

A. Historiallinen yhteys

Kuten Iliaasta käy ilmi, viininviljely alueella oli kehittynyttä jo Homeroksen aikana. Euboia tunnettiin antiikin aikana nimellä Abantis siellä asuneiden ihmisten mukaan. Abanttien heimo oli ensimmäinen esihistoriallinen kreikkalainen heimo, joka asettui Euboiaan erityisesti Khalkisin ja Eretrian ympäristöön vuosina 2100–1900 eKr. Myytin mukaan heimo sai nimensä Aba-nymfiltä. Heimo oli sotaisa, ja se oli muun muassa osallistunut Troijan sotaan kuningas Elefenorin johdolla. Runoilija Homeros kuvailee useaan otteeseen sekä koko Euboiaa että tiettyjä alueita, kuten Istaiaa, rypäleitä tuottaviksi alueiksi.

Euboian vanhaan viininviljelyperinteeseen viitataan myös seuraavassa runoilija Theognikselta (784, 892) peräisin olevassa otteessa:

”ηλθον δ’ Ευβοιης απελοειν πεδιον... και Ληλαντου δ’αγαθον κειρεται οινοπεδου.”

Käännös: ”Saavuin viiniköynnöksiä pursuavalle Euboian alueelle kauniissa Lilantiossa, jossa tuotetaan suuria määriä viiniä.”

Myös Karystian provinssin viinitarhojen perinne ulottuu kauas historiaan. Erityisesti 1900-luvun jälkipuoliskolla niillä oli merkittävä rooli alueen taloudessa. Karystialaiset kauppiaat myivät alueen rypälemehua Voloksen ja Thessalonikin markkinoilla. Tuhansia rypälemehulla täytettyjä puutynnyreitä lastattiin suuriin puisiin kauppaveneisiin Karystoksen satamassa.

Maantieteilijä Stefanos Byzantionlainen kuvaili 500-luvulla eKr. Euboiassa sijaitsevaa Kymiä kaupungiksi, mutta lännen valtakaudella (1204–1470) se tunnettiin myös satamana (Porto Chimi).

Ottomaanien valtakauden loppua kohden Kymi kehittyi taloudellisesti pääosin viinintuotannon ja viinikaupan ansiosta. Kaupunki koki vuonna 1821 suuria tuhoja Kreikan vapaussodassa, jossa kaupungilla oli aktiivinen rooli. Itsenäistymisen jälkeen siitä tuli Karystian provinssin pääkaupunki. Kymin talous oli huipussaan 1830-luvulta 1800-luvun loppuun saakka paikallisesti tuotettujen maataloustuotteiden (viini, öljy, silkki) ja hiilen kaupan ansiosta. Kymi vaurastui erityisesti viemällä viiniä Ranskaan.

B. Kulttuuriset, sosiaaliset ja taloudelliset yhteydet

Viiniköynnökset ja viini ovat olleet erottamaton osa paikallisten asukkaiden kulttuuria, yhteiskuntaa ja talouselämää jo muinaisista ajoista alkaen. Alueella järjestetyt viininmarkkinointitapahtumat ja -seminaarit sekä paikalliset kulttuuriperinteet osoittavat, että tämä yhteys on edelleen voimissaan.

Euboiassa on nykyään kolme eri viinireittiä, jotka kattavat koko saaren ja sisältävät saaren kaikki 17 viininvalmistamoa.

Lisäksi saaren viininvalmistamot osallistuvat kaikkiin eurooppalaisiin viininmarkkinointitapahtumiin, kuten avointen ovien päiviin ja viinimatkailun eurooppalaiseen teemapäivään.

Viinillä on myös tärkeä rooli saaren taloudessa: se on maatalous- ja käsityöalan lippulaivatuote ja tuo alueelle viinimatkailua.

8.2. Maantieteellinen ympäristö ja maantieteellinen alkuperä

Euboia (SMM) -viinit tuotetaan Euboian alueyksikön hallinnollisten rajojen sisäpuolella (ks. kartta).

Euboia on Kreikan toiseksi ja Välimeren kuudenneksi suurin saari. Se ulottuu Keski-Kreikan (Sterea Ellada) koillisrannikkoa pitkin Malianlahdelta Attikan rannoille, ja sen erottaa mantereesta Euboianlahti. Saaren pohjois- ja koillisrannikot rajoittuvat Egeanmereen.

Euboia jakautuu pieniin, luontaisesti eristyksissä oleviin alueisiin, jotka erottavat toisistaan suuren osan saaren pinta-alasta peittävät suuret, jyrkät vuoret: Telethrio pohjoisessa, Dirfi keskiosassa ja Ohi etelässä. Vuorten välissä on hedelmällisiä tasankoja (kuten Psahna ja Lilantio), pieniä laaksoja ja rannikkoalueita poukamineen ja lahtineen (esim. Karystoksenlahti ja Styra).

23°48’56.14” E (pituus)

38°33’42.68” N (leveys)

Pinta-ala: 3 661,64 km2

Pinnanmuodostus

Kyseessä on laajamaaperältään ja maastoltaan monipuolinen alue. Viljellyt viinitarhat alkavat kymmenen metrin korkeudesta ja korkeimmat ovat 600 metrin korkeudessa Dirfi-vuorella (1 745 m). Perinteisesti valtaosa viiniköynnöksiä istutettiin viljavimmille tasangoille, mutta nykyään niitä kasvatetaan jyrkillä rinteillä hyvien vedenläpäisyominaisuuksien ja aurinkoisuuden vuoksi. Useimmat viinitarhat sijaitsevat rinteillä.

Maaperä

Geologisesti Euboia on Attikan alueen jatkumo. Maa koostuu pääosin liuskeesta, ja alueella on paljon geologisia muodostumia. Alueella vaikuttaa olleen voimakasta vulkaanista toimintaa kenotsooisen maailmankauden kvartäärikaudella, jonka aikana saari irtosi mantereesta.

Maaperä vaihtelee hiekasta, hiekkapitoisesta hiesusta, hiuemaasta ja hietasavesta saveen. Viinitarhojen maaperät ovat koostumukseltaan keskikarkeita (hiekkapitoinen hiesu, hiekkapitoinen savimulta), niiden pH on neutraali ja niissä on pieniä määriä kalsiumkarbonaattia.

Ilmasto

Meteorologisten tietojen perusteella alueella vallitsee Välimeren ilmasto. Koko vuoden keskilämpötila on 18,4 °C. Kesäkuukausina keskilämpötila on 24,9 °C ja talvella 10,5 °C. Ylin keskilämpötila saavutetaan heinäkuussa ja alin tammikuussa.

Keskimääräinen sademäärä on noin 600 mm, ja sen määrä jakautuu vuoden aikana Välimeren ilmastolle ominaisella tavalla eli sademäärät ovat suurempia lokakuusta huhtikuuhun. Teoreettinen kokonaishaihduntataso on sama kuin sademäärän taso talvikuukausina mutta suurempi kasvusyklin aikana. Koillistuuli on alueella voimakasta varsinkin talvella, kun taas keväällä ja kesällä tuuli on heikkoa tai kohtalaista.

8.3. Tuotetta koskevat yksityiskohtaiset tiedot

Euboia (SMM) -viinien laatuominaisuuksiin vaikuttavat ilmasto, maalajien moninaisuus, viljellyt rypälelajikkeet sekä käytetyt viljely- ja viininvalmistusmenetelmät.

Valkoviinit ovat väriltään vaaleanvihreitä, toisinaan aavistuksen keltaiseen taittuvia. Niiden aromaattinen profiili on laaja ja sisältää sitrushedelmien, kukkien ja kypsän hedelmän aromeja. Aromien laaja kirjo johtuu käytettyjen lajikkeiden erityisominaisuuksista ja kasvupaikasta, koska profiili vaihtelee sijainnin ja maalajin mukaan. Valkoviineillä on myös syvä maku ja jälkimaku, joka on peräisin käytetyistä lajikkeista ja alueella saavutetusta hyvästä kypsymisestä.

Roseeviinit erottuvat edukseen laajan värivalikoimansa ja kirkkaiden tai voimakkaiden vivahteidensa ansiosta. Viinit saavat värinsä käytetyistä lajikkeista ja kasvupaikastaan. Niiden voimakasta bukeeta hallitsevat kukkien ja punaisten hedelmien vivahteet. Kaikki roseeviinit (kuiva, puolikuiva, puolimakea ja makea) ovat erinomaisen tasapainoisia, ennen kaikkea hyvän hapokkuutensa ansiosta.

Punaviineillä on voimakas, syvänpunainen väri, jossa on nuorena syvänvioletteja vivahteita ja usean vuoden vanhentamisen jälkeen tiilenpunaisia vivahteita. Punaviinien maku on aromikas, ja niissä on mustaherukan, kirsikan ja tummien marjojen vivahteita sekä aavistus pippurisuutta. Ne ovat maultaan täyteläisiä ja miedon tanniinisia ja jättävät vahvan, viipyvän ja hedelmäisen jälkimaun.

Euboia (SMM) -viinit ovat voittaneet palkintoja kansainvälisissä kilpailuissa (Le Challenge International du Vin, Ranska; Decanter, Lontoo, Yhdistynyt kuningaskunta; AWC, Wien; IWSC, Lontoo, Yhdistynyt kuningaskunta; TEXSOM International Wine Awards, Yhdysvallat; Sommeliers Choice Awards, Yhdistynyt kuningaskunta; SMV Canada, Kanada).

8.4. Syy-seuraussuhde

Euboia (SMM) -viinien ainutlaatuisuus on peräisin alueen erityisistä ominaisuuksista (maaperä, ilmasto, tuulten vaikutus kesällä) sekä viljellyistä lajikkeista ja käytetyistä viljelymenetelmistä.

Euboia (SMM) -viinien tuottamiseen tarkoitetulla rajatulla maantieteellisellä alueella on useita sellaisia maaperän ominaisuuksia ja ilmasto-olosuhteita, jotka ovat erityisen suotuisia useiden rypälelajikkeiden kypsymiselle. Ilmaston vuoksi valkoiset rypälelajikkeet ovat yleisiä tasangoilla ja punaiset rypälelajikkeet saaren kolmen vuoren (Telethrio pohjoisessa, Dirfi keskiosassa ja Ohi etelässä) rinteillä.

Aluetta reunustaa lännessä Euboianlahti ja idässä Egeanmeri, minkä vuoksi yksi sen erityispiirteistä ovat tuuliolosuhteet. Kun mereltä tulevat kosteat ilmamassat törmäävät vuoriin, ne kohoavat jyrkästi ja saavat aikaan lämpötilanmuutoksen. Samalla myös tuulten suunta muuttuu, minkä seurauksena ne ovat suotuisia ja päivän ja yön välillä on hyvä lämpötilaero (jopa 10 asteen ero) koko saarella, erityisesti niinä kuukausina, joina rypäleet kypsyvät.

Euboian saarella tuotettujen viinien korkealaatuiset ominaisuudet johtuvat alueen erityisen monipuolisista maaperätyypeistä, jotka vaihtelevat hiekasta, hiekkapitoisesta hiesusta, hiuemaasta ja hietasavesta saveen.

Vastaavasti alkuperäalueen makroilmasto-olosuhteiden sekä topografian ja maaperän välisen vuorovaikutuksen ansiosta alueella viljellyt valkoiset tai roseeviinin valmistukseen tarkoitetut rypälelajikkeet tuottavat viinejä, joiden ominaisuudet ovat kasvupaikalle ominaisia. Sauvignon Blanc-, Muscat- ja Malagouzia-rypälelajikkeet kypsyvät elokuun toisen kolmanneksen aikana, Assyrtiko- ja Viognier-lajikkeet elokuun viimeisen kolmanneksen aikana ja Roditis- ja Savatiano-lajikkeet syyskuun jälkipuoliskolla. Sauvignon Blanc -lajikkeesta valmistetuissa viineissä on hedelmien, erityisesti persikan, aromeja ja vähäisemmässä määrin vihreyttä. Niissä on kuitenkin suuria viinitarhojen välisiä eroja, mikä antaa viininvalmistajalle enemmän valinnanvaraa. Esimerkiksi raskas maaperä vahvistaa vihreyttä, kun taas kevyt maaperä vahvistaa kypsän hedelmän aromeja. Malagouzia-lajike tuottaa yleensä viinejä, joiden bukee on voimakkaan kukkainen. Muihin lajikkeisiin yhdistettynä Malagouzia lisää viinin aromikirjoa. Lisäksi paikoissa, joissa rypäleet kypsyvät myöhemmin, Malagouzia-, Aidani Aspro- ja Athiri-lajikkeet voivat tuottaa viinejä, joiden bukeessa on sitrushedelmiä ja joiden maku on runsas ja viipyvä. Assyrtiko-lajikkeesta valmistetut viinit ovat täyteläisiä, ryhdikkäitä ja hyvin hapokkaita, ja niiden omaleimaisessa tuoksussa vuorottelevat kukat ja sitrushedelmät. Kun vaaleaa Muscat-lajiketta viljellään hiekkapitoista hiesua, hiuemaata tai hietasavea sisältävissä maaperissä, viiniin saadaan hedelmien ja tuoreen rypäleen, sitruunan, appelsiinin ja muiden sitruspuiden kukkien, ruusun terälehtien ja hunajan monivivahteisia aromeja. Sen runko on täyteläinen ja hedelmäinen, ja siinä on sitruunaista hapokkuutta ja pitkä jälkimaku.

Valkoinen Viognier-lajike tuottaa viiniä, jossa on voimakkaita sitrushedelmien, luumarjojen ja trooppisten hedelmien aromeja, joita kehystävät sitruunan- ja appelsiininkukat. Viinin runko on runsas, täyteläinen ja hedelmäinen, ja siinä on tasapainoinen hapokkuus ja viipyvä, monivivahteinen ja täyteläinen jälkimaku.

Euboian erityinen mikroilmasto ja sen vaikutus tuotettuihin viineihin on erittäin ilmeinen myös punaviineissä. Tyypillinen esimerkki on Syrah-rypälelajike, jolla on useita käyttötarkoituksia, koska siitä voidaan valmistaa sekä laadukkaita puna- että roseeviinejä. Siksi Syrah-lajikkeesta valmistetaan laajemmalla Euboian alueella viinejä, joilla on voimakas aromikas luonne ja joiden aromivalikoima vaihtelee viinitarhan sijainnin mukaan. Viinitarhat, joiden maaperä on hiekkapitoista hiesua, tuottavat herkkäaromisia viinejä, kun taas paljon savea ja vähemmän kalsiumkarbonaattia sisältävissä maaperissä tuotetut viinit ovat vahvan fenolisia. Kun valkoista Viognier-lajiketta viljellään ja viiniytetään alueen punaisten lajikkeiden ja erityisesti Syrah-lajikkeen rinnalla, Viognier-lajike kypsyy aikaisemmin kuin Syrah. Tämän seurauksena Viognier-lajikkeen rypäleet ovat sadonkorjuupäivänä ylikypsiä. Tämä yhdistelmä/ajoitus antaa punaviineille ylikypsien tummien marjojen ominaisuuksia ja raikkaan hapokkuuden. Viognier-lajikkeen kanssa viiniytetyt viinit ovat kuitenkin pääasiassa täyteläisiä ja runsaita. Niiden rakenne on vankka ja tanniinit pehmeitä ja samettisia.

Vastaavasti alkuperäalueen makroilmasto-olosuhteiden sekä topografian ja maaperän vuorovaikutuksen ansiosta alueen punaiset rypälelajikkeet tuottavat viinejä, joiden ominaisuudet ovat ominaisia niiden kasvupaikalle. Mandilaria (Kountoura Mavri)-, Vradyano-, Karampraimis-, Ritino-, Cabernet Sauvignon-, Grenache rouge- ja Merlot-lajikkeiden viljelyssä Euboian erityiset ilmasto-olot ja morfologiset ominaisuudet hyödynnetään parhaalla mahdollisella tavalla sellaisten monivivahteisten viinien tuottamiseksi, joilla on hyvä fenolipotentiaali, pyöreät, pehmeät tanniinit ja runsas suutuntuma.

Euboiassa roseeviinit valmistetaan pääosin Mandilaria (Kountoura Mavri)-, Vradyano-, Karampraimis-, Ritino-, Cabernet Sauvignon-, Grenache rouge-, Merlot- ja Syrah-lajikkeista, jotka on istutettu lähellä merta sijaitseviin viinitarhoihin. Roseeviinit erottuvat edukseen syvän vaaleanpunaisen värinsä, voimakkaan punaisten hedelmien monivivahteisen arominsa ja runsaan suutuntuman vuoksi, koska näiden lajikkeiden rypäleet kypsyvät hyvin. Jos taas näitä lajikkeita istutetaan sisämaan ravinneköyhille rinteille, rypäleet kypsyvät myöhään ja tuottavat vaalean ruusunpunaisia, aromikkaan raikkaita ja tunnusomaisen hapokkaita viinejä.

9. Olennaiset lisäedellytykset (pakkaaminen, merkinnät, muut vaatimukset)

Poikkeukset

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta annetun komission delegoidun asetuksen (EU) 2019/33 5 artiklan 1 kohta.

Poikkeukset

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Ilmaisun ”paikallisviini” käytöstä pöytäviinin kuvauksessa annetun ministeriöiden yhteispäätöksen N:o 392169/20.10.1999 (Virallinen lehti, sarja II, nro 1985/8.11.99), sellaisena kuin se on muutettuna ministeriöiden yhteispäätöksellä N:o 321813/29.8.2007 (Virallinen lehti, sarja II, nro 1723/29.8.2007), 4 §:n c alakohdassa todetaan seuraavaa:

Jotta pöytäviinin yhteydessä voidaan käyttää ilmaisua ”paikallisviini” ja provinssin, prefektuurin tai prefektuuria pienemmän viininkasvatusalueen maantieteellistä merkintää, sen on oltava kyseisen prefektuurin tai jonkin sen naapuriprefektuurin viininvalmistamossa tuotettua. Euboia (SMM) -viinejä voidaan tuottaa Euboian alueyksikössä (entinen prefektuuri) tai viereisessä Boiotian alueyksikössä (entinen prefektuuri) sijaitsevissa viininvalmistamoissa.

Viinien merkintöihin liittyvät lisäsäännökset

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat täydentävät säännökset

Edellytyksen kuvaus:

A. Eräisiin tuotantomenetelmiin viittaavat ilmaisut

Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta annetun komission delegoidun asetuksen (EU) 2019/33 53 artiklan 1, 2 ja 6 kohta.

Viinien merkintöihin liittyvät lisäsäännökset

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat täydentävät säännökset

Edellytyksen kuvaus:

A. Eräisiin tuotantomenetelmiin viittaavat ilmaisut

Laatuviinin alkuperänimityksen saaneiden viinien ja paikallisviinien kypsytyksen, vanhentamisen ja markkinoille saattamisen ajasta sekä niiden tuotantomenetelmää tai valmistustapoja koskevissa merkinnöissä käytettävistä ilmaisuista annetun ministeriön päätöksen N:o 280557/9.6.2005 (Virallinen lehti, sarja II, nro 818/15.6.2005) 3 ja 4 §, joissa vahvistetaan säännöt seuraavien nimitysten käyttämiselle:

— ”ΝΕΟΣ ΟΙΝΟΣ” tai ”ΝΕΑΡΟΣ ΟΙΝΟΣ” (UUSI VIINI)

— ”ΩΡΙΜΑΝΣΗ ΣΕ ΒΑΡΕΛΙ” tai ”ΩΡΙΜΑΣΕ ΣΕ ΒΑΡΕΛΙ” (KYPSYTETTY TYNNYRISSÄ)

— ”ΠΑΛΑΙΩΜΕΝΟΣ ΣΕ ΒΑΡΕΛΙ” tai ”ΠΑΛΑΙΩΣΗ ΣΕ ΒΑΡΕΛΙ” (VANHENNETTU TYNNYRISSÄ)

— ”ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ” tai ”ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ” (VIINIYTETTY JA KYPSYTETTY TYNNYRISSÄ)

— ”ΟΙΝΟΠΟΙΗΣΗ ΣΕ ΒΑΡΕΛΙ” tai ”ΟΙΝΟΠΟΙΗΘΗΚΕ ΣΕ ΒΑΡΕΛΙ” (VIINIYTETTY TYNNYRISSÄ)

B. Viinivuoden painaminen merkintään

Jos viinien merkinnöissä käytetään ilmaisuja ”ΝΕΟΣ ΟΙΝΟΣ” tai ”ΝΕΑΡΟΣ ΟΙΝΟΣ” (UUSI VIINI), viinivuoden painaminen merkintään on pakollista laatuviinin alkuperänimityksen saaneiden ja paikallisviinien kypsytyksen, vanhentamisen ja markkinoille saattamisen ajasta sekä niiden tuotantomenetelmää tai valmistustapoja koskevissa merkinnöissä käytettävistä ilmaisuista annetun ministeriön päätöksen N:o 280557/9.6.2005 (Virallinen lehti, sarja II, nro 818/15.6.2005) 1 §:n 2 momentin mukaisesti.

C. Perinteiset merkinnät

— Viineissä käytettyjen perinteisten merkintöjen hyväksymisestä tehdyn ministeriön päätöksen N:o 235309/7.2.2002 (Virallinen lehti, sarja II, nro 179/19.2.2002) mukaiset perinteiset merkinnät, jotka ovat yhteydessä alkuperänimitykseen tai maantieteelliseen merkintään.

Edellä olevan ministeriön päätöksen mukaisesti Euboia (SMM) -viinien merkinnöissä voidaan käyttää seuraavia perinteisiä merkintöjä:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ / Blanc de blancs (valkoisista rypäleistä valmistettu valkoviini), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ / Blanc de noir (punaisista rypäleistä valmistettu valkoviini), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ tai ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ / Blanc de gris (vaaleanpunaisista rypäleistä valmistettu valkoviini tai harmaista rypäleistä valmistettu valkoviini), ΚΟΚΚΙΝΕΛΙ / kokineli (roseeviini), ΟΙΝΟΣ ΛΟΦΩΝ / Vin de collines (kukkuloilta peräisin oleva viini), ΟΙΝΟΣ ΠΛΑΓΙΩΝ / Vin de coteaux (rinteiltä peräisin oleva viini).

D. Lajikkeiden nimiä koskevat rajoitukset

Päätöksellä N:o 311498/10.7.2009 (Virallinen lehti, sarja II, nro 1493/23.7.2009) kielletään Monemvassia-lajikkeen nimen painaminen valkoviinien merkintöihin ja pakkauksiin.

Linkki eritelmään

http://www.minagric.gr/images/stories/docs/agrotis/POP-PGE/2021/prodiagrafes_evia170122.pdf

(1) EUVL L 9, 11.1.2019, s. 2.